《小重山 和稼轩韵》
明代·韩纯玉

万顷玻璃水接空，雨蓑烟笠下、一渔翁。荷香断续柳西东，秋光一、两岸插芙蓉。

十里水晶宫，有时随浪去、笑儿童。三秋几阵鲤鱼风，斜阳外、沉醉荻花中。

作者简介：（1625—1703）明末清初浙江归安人，字子蘧，别号蘧庐居士。韩敬子。诸生。敬以党附汤宾尹见摈于时，纯玉以是抱憾，不求仕进。有《蘧庐诗集》。